Phumula Beach Cottage | LekkeSlaap
Vanaf R9 480 per nag (vir 12 persone)
Phumula Beach Cottage is 'n selfsorg-eenheid in die voorste ry huise teen die hoofstrand in Salt Rock, 'n klein dorpie net noord van Ballito en Shaka's Rock aan die Dolfynkus van KwaZulu-Natal.
Dié sesslaapkamer-kothuis het slaapplek vir 12 mense. Daar is 3 kamers met 'n koningingrootte-bed, en 3 kamers met 2 enkelbeddens elk. Elke kamer het lugversorging en linne word voorsien. Handdoeke is beskikbaar op versoek, maar ons stel voor jy bring jou eie saam. Die eenheid word daagliks skoongemaak.
Die ruim kombuis is goed toegerus met 'n stoof, oond, yskas-vrieskas en 'n mikrogolfoond. 'n Wasmasjien, tuimeldroër en skottelgoedwasser is ook beskikbaar. Die eetarea het sitplek vir 10 mense en die leefarea het gemaklike sitplek rondom 'n TV met sekere DStv-kanale. WiFi is beskikbaar teen ekstra koste. Die leefarea lei na 'n onderdakstoep met buitesitplek en braaigeriewe.
Die huis word 24 uur van die dag deur 'n sekuriteitsmaatskappy gemonitor en het ook 'n Chubb-alarm en sekuriteitstrale. 'n Toesluitkluis is in die eenheid beskikbaar.